Publication: Magyar Közlöny
Issue: MK-2011-143 (Year: 2011, Number: 143)
Era: contemporary
Section: Az Alkotmánybíróság több határozatában – így például a 64/2009. (VI. 18.) AB határozatában – leszögezte, hogy mind
Paragraph Index: 4029

Az Alkotmánybíróság több határozatában – így például a 64/2009. (VI. 18.) AB határozatában – leszögezte, hogy mind [... az Alkotmány], mind az Nsztv. rendelkezéseibõl az következik, hogy a választópolgárok közösségének nincs joga arra, hogy a törvényt megerõsítõ népszavazás elrendelésére kötelezze az Országgyûlést. A törvény kihirdetését követõen a megerõsítõ népszavazás okafogyottá válik.” Az OVB ezen túlmenõen megállapította: „[a]z Alkotmány 2. § (2) bekezdése és a 26. § (6) bekezdése biztosítja a közvetlen demokrácia igénybevételét akkor, amikor az Országgyûlés (mint a közvetett demokrácia intézménye) törvényhozó munkáját már befejezte. Ezért a törvényt megerõsítõ népszavazás az utólagos legitimáció eszköze, melynek igénybevétele minden esetben az Országgyûlés mérlegelésén múlik.” Az OVB – tekintettel arra, hogy a kérdésben nem lehet országos népszavazást tartani – az aláírásgyûjtõ ív hitelesítését az Nsztv. 10. § b) pontja értelmében megtagadta. 16-án – a törvényes határidõn belül – „fellebbezést” nyújtott be melyben kérte, hogy az Alkotmánybíróság változtassa meg az OVB kifogással támadott határozatát, adjon helyt a népszavazási kezdeményezésnek és hitelesítse az aláírásgyûjtõ ívet. A kifogást tevõ kifejtette: »[k]ezdeményezésünk nem irányul sem nyílt, sem burkolt Alaptörvény-módosításra, hanem csupán az Országgyûlés által elfogadott Alaptörvény társadalmi támogatottságát, legitimitását szeretnénk lemérni. A megfogalmazott kérdés álláspontunk szerint egyértelmû és „Igen”-nel vagy „Nem”-mel megválaszolható. Ha a feltett kérdésre az „Igen”-ek kerülnek többségbe, úgy a társadalom közvetlenül is elfogadja (megerõsíti) az Alaptörvényt; amennyiben eredményes népszavazás során a „Nem”-ek lesznek túlsúlyban, úgy a népszavazás eredménye nem kötelezi az Országgyûlést az Alaptörvény módosítására vagy új Alaptörvény elfogadására, mivel a megerõsítésre adott nemleges válasz nem jelent egyértelmû elutasítást. Mivel a jelenleg hatályos Alkotmány szerint az Országgyûlésnek joga van az új Alaptörvény hatálybalépéséig azt módosítani vagy helyette másikat elfogadni, ezért az új Alaptörvényt megerõsítõ országos népszavazás releváns lehet.”

Source: https://magyarkozlony.hu/hivatalos-lapok/b124378b813de1daa5ddeb4fba33f96141bd8758/dokumentumok/7f7d9e3bd811d302604767a6b69012897f184c07/letoltes